Document ID: 31976R1520

Padomes Regula (EEK) Nr. 1520/76
(1976. gada 24. jūnijs)
par tādu cieto kviešu importu, kuru izcelsme ir Marokā
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 43. un 113. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā Sadarbības nolīgumu starp Eiropas Ekonomikas kopienu un Marokas Karalisti un Pagaidu nolīgumu [2] par dažu Sadarbības nolīguma, kas attiecas uz preču tirdzniecību, noteikumu iepriekšēju īstenošanu parakstīja 1976. gada 27. aprīlī;
tā kā Sadarbības nolīguma 16. pantā un Pagaidu nolīguma 9. pantā ir paredzēts īpašs režīms to cieto kviešu importam, uz ko attiecas Kopējo muitas tarifu 10.01 B apakšpozīcija un kuru izcelsme ir Marokā; tā kā minētā režīma ieviešanai jāpieņem ieviešanas noteikumi,
IR PIEŅĒMUSI ŠO REGULU.
1. pants
Nodoklis, ko piemēro tādu cieto kviešu importam Kopienā, uz kuriem attiecas Kopējo muitas tarifu 10.01 B apakšpozīcija, kuru izcelsme ir Marokā un kurus pārved tieši no Marokas uz Kopienu, ir tas, kas noteikts, ievērojot Padomes 1975. gada 29. oktobra Regulas (EEK) Nr. 2727/75 par labības tirgus kopējo organizāciju [3] 13. pantu, un no kā atskaitītas 0,5 norēķinu vienības par tonnu.
2. pants
Šajā regulā paredzēto režīmu piemēro no dienas, kad stājas spēkā Pagaidu nolīgums starp Eiropas Ekonomikas kopienu un Marokas Karalisti.
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1976. gada 24. jūnijā

Labels: 3
18
15
17